
AUDITORES HUMANISSIMI, EXOPTATISSIMI ! 

Duodecim vultures quos Romulus vidisse dicebatur, duo- 
decim saeculorum imperium Romanis portendere responderant 
baruspices, et quod praedixerant eventu est comprobatum. 
Quum Sidonius Apollinaris Romam induceret ita rogantem: 

Claid rogo bis seno mihi vulture Thuscas araspex 
Portendit? 

brevi imminebat imperio Romano in Occidente interitus: 
parebat Urbs et provinciae dominis barbaris, quos Germani- 
cae sylvae in Italiam effuderant. 

Trahebat quidem Imperium in Oriente miseram et defor- 
roem vitam per multa saecula, sed opimis provinciis spolia- 
tum, namque Syria, Aegyptus, superiora Africae et Sicilia 
praedae cesserant nationi, veteribus prope incognitae, quae 

repente voce prophetae excila ex suis desertis proruperat 

et torrentis instar incredibili robore et celeritate, quocumque 

rapacitas trahebat, invadebat omnia. 

1 Colliduntur nunc inter sese duo populi, infestis animis 

flf^i "]^;^\mbo, cuncla ad se rapientes, Gerraani et Arabes. Certa- 

mina inler eos, quibus et stirps diversa et diversae emolu- 

"^^ . ^ .^ mentorum rationes et imprirais diversa religio et sacra, 

-j% l X . i .totam medii aevi historiam contexunt. Ex illa diuturna 

\, , n Contentione sine controversia illi qui Mohammedem sectaban- 

C <A ^"^ discessere superiores. Chrislianis quidem contigit ut 

XnS^^^ aliquanlisper Terram sanctam armis obtinerent et Hierosoly- 






^ mis, quae Mohammedanis quoque sacra urbs erat, regnum 



/.. 4.' conderent; sed breve illud iraperium fuit neque iis ex cru- 

V^f'* ciatis expedilionibus ullum stabile emolumentum natum est. 

-v^.. f^^ Contra Mohammedani per saecula regiones Chrislianis erep- 

tas in potestate retinuerunl. Praeler eas quas diximus» 

Hispanias quoque dominis Germanicae originis per vim ex- 

torserant , et tandem deleto imperio Byzantino , sedem 

imperii in urbe, cui Constantinus Magnus nomen dederat» 

constituerunt. 

Sed quamquam in his quoque multo erant superiores, 

' ,; . r aliquanto maius et gravius, si humanitatem spectemus, erat 

in illis momentum et pondus. Quod ad artes attinet, fateor, 

Arabes et Germani (et Germanorum nomine dico et qui in 

Germania remanserant et qui occupatis Imperii Romani pro- 

vinciis nova regna condiderant) Arabes igitur el Germani 

erant prope pares, quamquam pro diverso utrique ingenio 

artes colebant. Apud utrosque po^sis potissimum et archi- 

tectura florebant. Sed quanta inter utrosque diversitas si Jj/^!?f ^,^ 

disciplinas spectes et scientiae modum, quanta ad singulos g^^,. , /: ^*^ 

de populo alque adeo ad maximam genlis partem pervenissetl ^- c.- ^... 

Apud hos supina ignorantia, inscitia rerum vulgatissimarum. >■ ; . ( v 

Nemo eques diplomati nomen subscribere potest; vix crucem.iAt z^^i-., ''■-' 

pro nomine ponit, et plerumque ne hoc quidem, sed facit ,/. .';><' 

pro eo notarius. Apud illos diligenter exculta institutio, ut 

tuto asseverare possis inde ab anno octingentesimo, excepta 

plebecula et vulgo rusticorum, neminem unum in Aioham- 

medanorum numero fuisse, qui non legere saltem et scribere 

sciret. Et multo eliam plura sciebant plerique, namque 

omnes quae quidem tunc erant disciplinae ab Arabibus sedulo 

colebantur, et si quis, ut aequitas postulat, illorum doctri- 

nam exigit uon ad nostram, sed ad Graecorum et Bomano- 

rum, magnam movebit admirationem. Singulari sollertia 

iugenii disciplinas malhematicas et physicas et raedicas ab 

antiquis traditas in se receperant, easque augebant, si minus 

magna inveniendo, at certe diligenter et patienter observando. 

Ubi reperias inter Christianos medii aevi botanicum qualis c l /> . 

Ibn-al-Baitar fuit, qui, quum Dioscoridis scripta et Galeni 

et popularium suorum accuratissime cognovisset, per His- 

paniam, Africam superiorem, Aegyptum, Syriam, Italiam, 

Graeciani et alias nescio quas regiones peragravit , ut ubique 
barum rerum peritos consuleret, singulas plantas exacta 
cura exploraret , cum superiorum descriplionibus eompararet 
easque pro re nata aut corrigeret aut suppieret, ut denique 
fructus diuturni laboris in magnae molis opere exponeret, 
quod est monumentum aere perennius? Ubi geographum 
invenias qualis est Edrisi, qui copiose et fideliter orbem 
terrarum totum descripsit, qui urbes et pagos Europae 
mediae et superioris tam bene cognitos babebat atque Indiae 
et regni Sinensis et NigritiaeP Nihil anliquitas prolulit quod 
cum iI!o giganteo opere componi possit, et mullum temporis 
praeterire debuit anlequani nova aelas opus prodire videret, 
quod aequiparari posset iili, cuius auctor Arabs saeculo 
duodecimo fuit. Praeterea ubi reperias in Europae parte, 
quam Christiani habitabant, philosophum et faistoricum qualis 
est Ibn-Ghaldun, qui insigni meutis acumine rerum causas 
et efFecta perspiciebat , et causas indagaret cur magna im- 
peria aut tollerentur in altum aut ruerent, adeo ut exspec- 
lari debuerit donec Vico et Montesquieu nascerentur, ut 
inter nos illius aemulos haberemus. Quid habent Christiani 
quod illis opponant? Quid effecerunt quod illis palmam du- 
biam facere possetl' Nihil prorsus. Dt inter sese comparari 
possint ad inferiora descendendum. Agedum comparato mihi 
aliquis narrationes Christianorura , qui Terram sanctam adie- 
runt, cum narratione Arabis, qualis est Ibn-Djobair, qui 

ex Hispania profectus Meccam visit. Tenebit te aliquamdiui 
Christiani sincera fides et candor puerilis; mox cum dolore 
senties liominem angusti et obtusi animi perpauca ex iis quae 
contemplatus est intelligere, et saepe tibi fastidium move- 
bunt homuncioneSy unde tam pauca discas et in quibus lam 
multa te oifendant. Specta mihi contra hominem Mohamme* 
danuml Tempestate delatus est in insulam, quam non erat 
consilium adire: appellit Messanam, et ex eo casu nascitur 
oobis Siciliae descriptio regnante rege Normandico Guilielmo 
Bono, quae tam expressa, tam plena rerum summi raomenti 
est, ut paria his frustra quaeras apud scriptores Sicilienses 
aequales, vel apud Hugonem Falcandum, qui aetatis suae 
Tacitus appellatus est. 

Itaque illis temporibus erat illic lux , hic tenebrae. Sed ~~i / ' / 
omnia conversa sunt in contrarium. Actum est de Moham* , 

medanorum potentia; nonnullae ex opimis illorum regionibus 
cesserunt Anglis, Gallis, Russis, nobis Batavis. Propterea 
supersunt Turcia et Aegyptus, quia Christiani sibi inter se 
has possessiones invident. Et ubi est illa &uperior intelli* 
gendi facultas qua olim anteibant reliquos? Qui nobis antehac 
magistri erant adeo degenerarunt ut ne discipuli quidem 
nostri fieri possint Cahirae nuper complures libri, quibus 
disciplinarum scientia continetur, e Gallico sermone in Ara- 
bicum conversi sunt, sed nihil prosunt, quia popularium 
captum superant. 

Est, opinor, operae pretium huius rei causas indagare. 
Itaque boc solemni die in animo mihi esl dicere de causis 
cur Mohammedanorum cultura et humanitas prae ea, quae 
Christianorum est, imminuta et corrupta sit. Est mihi in ea 
re magnopere opus ut me non minus benevolis quam attentis 
animis audiatis, namque non sunt omnes causae perinde 
faciles ad indagandum et occurram satietati non onines quas 
noverim enumerando; continebo me inter gravissiraas. 

Primo loco nomino Mohammedanorum religionem. Quodsi 
illa religio uil nisi norma esset pie sancteque vivendi, cave- 
rem sedulo ne illam primam esse causam ponerem cur 
senium et labes apud illos nata sit, namque ab illa quidem 
parte natu minor ludaismi Glia neque a matre multum dis- 
cedit, neque a maiore sorore Christianismo. Quin etiani 
ulterius progredior. Contendere ausim Coranum melius cum 
' recentioris aetatis ingenio convenire et commodius ad huius 
saeculi opiniones flecti posse, quam Vetus et Novum Tesla- 
mentum. Sed Goranus, Prophetae sententiis et constitutio- 
nibus suppletus> idem est omnis iuris principium et fons. 
Ab initio, idque diu tenuit, salutaris admodum ea res fuit, 
quoniam quae antea aut omnino non, aut utcumque iure 
longae consuetudinis male observato constituta fuissent, nunc 
ad certas regulas definita erant a praeclaro viro, longe 
supra aequalium captum evecto. Sed paulatim haec ut omnia 
humana consenescere coeperunt, et erat in perpetuum suc- 

cisa spes omnis, fore ut emendarentur, quemadmodum me- 
liorum temporum ratio postularet. Questus est summus 
Germanorum po^ta, leges et iura, veluli morbum perpetuum, 
haereditate transmitti, et si ea querela ex parte tantum 
cadit in societatem nostram, verissima est in Mohammedana. 
Quicumque illic ius corrigere aggreditur, ipsi reiigioni manus 
sacrilegas iniicit: namque illic ius condidit lugenitum Verbum 
Dei (eo enim loco Coranus habetur) et sententiae falli nesciae 
summi et ullimi prophetarum. Ecquid mirum succubuisse 
tandem aliquando popuium oneri legislationis immutabilis ac 
veluti in saxum conversae? Quid factum esset nobis, si 
etiamnunc apud nos sententiae iudicum ferrentur ex Capi- 
tulariis Garoli Magni, vel, ut sacrum librum dicam, ex Lege 
Mosaica ? In nonnuliis etiam in nostrum ius Brblia sacra 
vim suam exercuerunt, non tanlum medioaevo, quummagna 
iis esset auctoritas, sed etiam recentiore memoria. Nonne 
recordamur omnes, quo pacto nonnulli, argumentis ex Sacra 
Scriptura petitis, obsisterent quominus servi in libertatem 
restituerentur? Nonne uovimus, quibus impedimentis Ec- 
clesia malrimonium civile prohibuerit et ad hunc usque 
diem in Austria prohibeatP Nobis tamen illa impedimenta 
aequis animis perseverando removeri poterant; at Mohamme- 
dano necesse est aut bis difBcuItatibus cedere, aut Moham- 
medanum esse desinere. Divinae v. c. et immutabiles (nam 
immutabilis est volunlas Dei) habentur apud veros fideles 

leges de nuptiis, ex quibus ul ex uberrimo fonte raagna 
manat morum corruptela, non adeo quia polygamiam per- 
mittunt, sed quia divortia tam facilia faciunt ut illic matri- 
monia vix mereantur eo nomine appellari. Sed cur plura? 
Quicumque Mohammedanam societatem vel aliqua ex parte 
babet cognitam , novit centena de genere hoc dari , et simul 
novit nuUam spem esse apud illos aliquando haec meliora 
fore, quoniam nolionem legis divinitus patefactae, etomnibus 
temporibus populisque ralae , summa ope retinent. 

Secunda causa in eo est posita quod Arabes, novorum 
regnorum conditores et a natura multis ingenii dotibus prae- 
diti 9 sua ipsorum socordia et civilis prudentiae inopia magis 
magisque a populis augendae humanilati minus aptis de loco 
deiiciebantur. Ostenderant se facile nova imperia acquirere 
posse, sed simul ostenderunt se bene moralam civitalem, 
in qua quies et otiiim cum aequa omnium liberlale consiste- 
rent, condere et stabilire non posse- 

Quum essent ab origine Nomades, libertate usi fuerant 
nullis finibus circumscripta. Principibus, quos sibi praefe- 
cerant ipsi, nullum erat ius imperandi: contra debebant 
sedulo cavere ne forte popularium ferociam et morositatem 
excitarent , quominus aut statim desererentur , aut potestate 
exuerentur; et si suos ad aliquam rem suscipiendam impel- 
lere vellent, id solum efficere poterant si facunda oratione 
ipsorum animos et mentes commovissent. Abhorrebant ab 

omni notione aucloritatis , et ubi nemo cuiusquam auctori- 
tatem reveretur, neque officium est communi omnium duci 
parere, ibi nullo modo aut stabile imperium, aut iustam 
rerum moderationem et regimen licet exspectare. 

Fotest tamen, fateor, populus suam naturam et indoleni» -^ ' 
si minus mutare, at certe mitigare et corrigere. Non erat ' 
neeesse Arabes, quum in Perside et in provinciis Romanis 
certas ac stabiles sedes cepissenl , effrenatam illam ex de- "' 
sertis libertatem relinere. Poterat ingenitus libertatis amor ' - 
mitigari ; poteranl paulatim regimini ordinato assuefieri. Po- ' « / 
terant; sed hac certe lege: ul aequis conditionibus inter 
ipsos et ipsorum regem ita conveniret, ut de suo iure 
utrique aliquid remitterent. Neque rex potestatem nullis 
coercitam finibus appetere debebat , neque qui regi parebant 
veterem sine frenis licenliam. Nostra Christianorum per 
medium aevum historia viam qua esset eundum demonstrat. 
In re magna et gravi consuluntur a rege optiraates et cle- 
rus, postea civitates quoque. lacta erant fundamenta rerum 
conslitutionis, qualem nunc habemus. Ferebat eandem rei 
progressionem Arabum quoque indoles; namque quamdiu No--^ 
mades fuerant de qualibet re graviore patres familiarum in j ^^ie 
commune consulebant, unde veluti senatus quidam existe- ; 
bat, qui principem consiliis adiuvabat. Ad hunc usque diem .' 
in deserto ita fieri assolet. Quare his fundamcntis tam bene 
iaclis nibil superstructum? Causa, opinor, in promtu est. 



f .- 



Digitized by VjOOQIC 



12 

In tantam molem excreverat et coalescens natio et regniim, 
ut Patrum familias omnium congregatio in unum nuUo pacto 
locum habere posset , quoniam congregatio huiuscemodi non- 
nisi in una tribu aut in urbe una aut cogitari potest, 
aut unquam facta est. In huius locum debebat succedere 
is modus, ut pauci a multis creati pro oranibus senten- 
tias dicerent. Sed huius instiluti notio neque Arabibus 
in mentem venit, neque uUi antiquae reipublicae aut mo- 
narchiae, et si cuius animum cogitatio huiusmodi subiis- 
set, vereor ne pro re absurda reiecta fuisset, iisdem for- 
tasse de causis quamobrem a Rossavio repudiata est. Quid 
igitur erat reliqui? Nihil praeter infinitum unius hominis 
imperium. Sed ilH rei neque assueti erant, neque uUo 
pacto id ferendum esse arbitrabantur; atque sic factum 
est ul caliphatus priraum, deinde partes ex eo abscissae, 
in perpetuas sedttiones et inextricabiles turbas implicarentur. 
Regibus adversus ea idem ubique remedium. Peregrinos 
mercede conducebant, Sclavonios, Turcas, Berberos, Nigritas, 
Christianos ex Hispania ItaHave , qui nuUa necessitudine com- 
munis emolumenti coniuncti cum popularibus, quorum ne 
linguam quidem caUebant, omnes resistendi conatus per vim 
opprimebant. Vincebant iniqui dominatores; sed brevis erat 
illa victoria, quia ipsi ubique sateUitibus suis servire coge- 
bantur, qui veteribus dominis vel umbram potestalis eripue- 
runt, imperio exuerunt et ipsi regna capesserunt, quibus 

taendis ab initio vocati fuerant. Sic vera et genuina regna \^ 
Arabum interierunt: exeunte medio aevo nuUa supersunt:A « 
praedae fuerunt peregrinis, qui reiigionem quidem Moham- * r 

medanam receperant, sed humanitatis sensum et amorem / 

non habebant. 

Tertia causa cum his quae diximus coniuncla est. Sita est ^ ^ 
in caecitate illorum qui in fide magis alque magis inanem ^ . ' ' 
auctoritatem amplectebantur et fanatismo furebant. Memo- / . / ^ ^ 

rabile est in ea re discrimen inter orbem Mohammedanum 1 w . 

et Ghristianum. Apud Christianos primis saeculis animus^^"^ ^^^ '^^ ' ':. 

•> / ' * 

est puerilis et quidquid Ecclesia praedicat caeca fide admit- ^^'^' ' 

tunt. Diu duravit antequam nonnuUi vocem conlra tollerent,-'' 

4 

sed prodierunt tamen aliquando. Impetum faciunt primum /.; ' 
in dogmatum interpretationes, deinde ipsa dogmala petunt. 
Saeculo XIII iam acriter puguatur. Saeculum XVI vidit 
magnam seditionem, et Europae pars dimidia a matre £c- 
clesia divellitur. Ulterius progressi sunt saeculo XVIII et XIX. 
Nihil attinet de his plura dicere. Scimus omnes quo pacto 
paulatim Ecclesiasticae aucloritalis vinculis soluti simus; quo 
pacto cum multa difficullale aegre nunc procedendo, nunc retro 
relabendo» tolerantia crescat, et religio^ magis magisque ex 
cuiusque captu et iudicio pendens, in animis mentibusque sin- 
gulorum haereat. Alia apud Arabes ratio; ab alio principio pro- / ^ ; 
fecti ad aliara metam pervenerunt. Primi Mohammedani pleri- 
que omnes tam multum abest ut, quemadmodum olim vulgo 

putabanty meri fanatici fuerint, ut potius reiigionem parum 



^' ''^\^ ^<M« ^^ui^ai^ent et quadamtenus ab ea essent alieni. Quum essent 






\ 



' K 

suapte natura parum religiosi , desertorum incolae nora 

* 4 sacra metu magis Prophetae quam ex animi sententia acce* 

perant. Deinde illo mortuo arripuerant occasionem excu* 

tiendi iugi et in politicis rebus et in religiosis. Vi armorum 

iterum subacti sunt; sed ferebat rei natura ut specie magis 

quam re Islamismum colerent, et pro certa et inconcussa fide, 

quae spectatur primis saeculis in Chrislianis , prima Islamismi 

saecuia scepticismum minime occultum ostendunt, et deri- 

sionem, quae saepe YoUarii risus in memoriam revocat. 

Non Arabes — excipimus, ut par est, ipsos Mohammedis 

awicos discipulosque — sed populi victi et ad novam fidem 

, cdliversi, Persae, Berberi, Hispani^ Islamismum serio admise- 

runt, et per illos factum est ut vim suam totam exsereret. 

Islamismi historia igitur est historia fidei semper auctae, 

[.[..^, quae fiebat intensior acriorque quo magis iilae gentes prae- 

' r- « pollebant et Arabum potentia minuebatur; et denique quum 

^ peregrini mercenarii rerum potiti essent, pristina toleranlia^ 

> ex religionis negligentia olim nata^ locum fecit fanatismo, 

diversa sentientes furiose insectanti. 

Fieri non poterat quin institutio quoque superior inferior- 
.que harum rerum effeclum experiretur. Utriusque historia 
in Oriente iterum mirum in modum differt ab iis quae in 
Occidente acciderunt. 

Tam apud nos quam apud Mohammedanos inferiores scholae {\ 
ab Ecclesia originem sumserunt. Nostis in Europa saeculares f: 
scholas saeculo VII raiserum in modum defecisse et in illarum , j 
locum subiisse ecclesiasticas. Diutissime institutio penes 
clericos fuit et apud muitos adhuc est. Quoniam scholae ,^ 
inferiores solae a maxima puerorum multitudine frequen» j 
tantur, atque adeo solae ad augendam totius gentis intelli- 
gendi facultatem appositae sunt, primas omnium constitutas 
esse oportebat ad eum modum, qui esset maxime idoneus 
ad propagandam doctrinam in omnibus quibus ea erat opus, 
id est in unoquoque; sed plerumque ipsae potissimum negli- 
gebantur. Vulgari opinione magis id piae beneficentiae opus 
esse existimabatur quam officium eorum , qui summae rei 
praeerant; et fortasse in nulla alia re illi, quibus eral 
maxima rerum omnium potestas, socordius officio suo defue- 
runt quam in hac ipsa. Tandem aliquando res in melius ^ 
conversa. Praeserlim post res novas in Gallia dala opera 
est ut institutio, ex clericorum manibus erepta, ad civiiis > ' -{ j 
potestatis arbitrium transferretur. Multum abest ut id per-*^ ' • * 
fectum sit. Clerici, ubi pristinam potentiam retinent, per- 
tinaciter repugnant, et etiam ubi iam videbantur manus 
dedisse, conantur nunc amissa recuperare. Nondum licet 
nobis victoria gloriari; sed strenue posuimus principium, 
quod quantivis facimus, et summa viriuni inlentione id tueri 
enileraur. 

i .*^, /•'v * ^s^ Apud Mohamniedanos contra scholae inferiores penes sa- 

I ., ^ , ^ , / ^ . ^erdotes remanserunt^ et non progressae sunt, sed retro 

relapsae. Exorsi sunt semper a Gorano, qui male cohaerens 

et incipientibus nimis difficiiis liber est. Ilaque merito sae- 

{>u ^ -f culo XIII Mohammedanus aliquis acutior exclamavit: «0 sto- 

>'i >.c , .( ^ '' lidam gentem nostram: a libro divino auspicari puerum 

^ i. ,; / Jubent, quem librum ita legit ut nihil intelligat!» Antiquitus 

/» tamen non erat Goranus unicum insUtutionis fundamentum. 

} ^ Etiam saeculo XIV, quamquam late pateret fanatismus, in 

Hispania et Africa propria in scholis inferioribus classici 

po6tae et scriptores explicabantur. Sed non erat eadem 

ubique ratio. Eadem aetate in regionibus admodum fanati- 

^-'^ i\ Cu cis, veluti in Mauritania, mos invaluerat, nil praeter Co- 

i. fi M^ /" / ranum docere, exclusis reliquis omnibus. Tales progressu 

r . .j \ ' temporis omnes ubique scholae factae sunt , tales sunt ho- 

., ■" dieque. Neque tamen omni laude carent. Legendi usus 

etiaranunc pervulgatus est in Mohammedanisregionibus: e. c. 

in Algeria pro incolarum numero plures sunt viri indigenae 

legendi periti quam in Gallia. Tenues tamen fert institutio 

fructus ; nam pueri , postquam discendi finem fecerunt , 

praeter legendi scribendique facultatem , nihil nisi complures 

Gorani locosdidicerunt memoriter, nequeeos quidem, propter 

linguam antiquatam, satis intelligunt. De caeteris omnibus, 

quos nos institutionis fructus esse ducimus, nil prorsus no- 

verunt. Sic evasit Mohammedanus homo angusti animi , 

ignarus rerum oiunium, neque culturae neque humanita- 
tis insignioris capax; et quae de verbo divino pauca se 
intellexisse opinatur, ea non aliud efficiunt nisi ut diversa 
sentientes inexpiabili odio persequatur. 

Superiores quoque scholae sive Universitates apud nos, ut rVf r ' / 
constat, ut plurimum ab Ecclesia profectae. Multae aut '^ /.. . i 
conditae aut stabilitaea Pontificibus, qui sperabant sese Uni- AA.-f^A ;, /^^^.^^ 
versitatum doctores ortliodoxae fidei propugnatores habituros T ^ -. ^ .', 
et reapse habuerunt. Primariura locum occupabat Theologia, ^' >^> „ ^f 
et reliquas quoque disciplinas Pontifex M. molesto freno coer- 4^, / ' .. - 
cebat. Protestantium Universilates his quidem vinculis erant/» >, ^^; 
solutae, sed diu illarum quoque cervicibus impositum imiA^C 
iugum Ecclesiae dominantis, quod iugum nondum excusse- 
runt Universitates Oxoniensis et Canlabrigiensis, quibus non 
sunt aliae in tota Europa neque opulentiores neque steri- ] 
iiores. Nec mirum: namque illae Universitates , sicuti nos- 
tra, condilae erant potissimum ad Theologiae emolumenlum. 
Sed in eo statu non manserunt: caeterae disciplinae magis Jj^ i 
magisque suum ius vindicare coeperunt, et Theologia, olim ' , 
praepollens et inique dominata, nunc seras pristinae arro- 
gantiae luit poenas. Exclusa est enim ab liberis Universi* 
tatibus quae nostra memoria Londini et Bruxellis conditae 
sunt. In patria nostra sunt multi qui illam in scientia- ^ 
rum numero habendam esse negant; et quod maius est, 
Ministrorum Regiorum collegium, ac tale collegium (id 

quod sane loemorabile) cui noagis conservandarum rerum 
quam novandarum studium consiliumque erat , tale iDquam 
collegium Tbeologiam ab Universitatibus noslris removere 
volebat. 

Apud Mohammedanos ilerum rerum cursus plane in con- 
trarium se convertit. IUorum Universitates , et ipsae condi- 
tae ob Tbeologiam et quae in Oriente cum Theologia fere 
coalescit Jurisprudentiam , primum numquam tantum scien- 
tiarum ambitum complexae sunt, quantum iam diu nostrae 
complectuntur. Medicinam nonnullae docebant , eaeque pau- 
cissimae^ omnino nullae Malhemalicas et Physicasdisciplinas, 
neque Historiam, neque caetera. Qui ea studia sequi vellet 
quaerebat sibi alios doctores, quo faclum est ut litterarum 
Arabicarum pars praestanlissima nata sit extra Universitates 
et nonnumquam Universitatibus invitis. Ab initio statim 
Seminariis quam Universitatibus similiores, quo magis in 
Mohammedana societate verae humanitatis semina exaresce- 
bant, eo magis in illis angusti animi ineptiae gliscebant; 
et tantum abest ut nunc rerum utilium notitiam spargant, 
ut potius nil nisi superstitionem ^ inscitiam, fanatismum et 
intolerantiam foveant pariantque. 

Necesse mihi fuit miserrimum statum scholarum uitimo 
loco ponere, quoniam illa calamitas ex aiiis causis nata est^ 
quas prius exponere oportebat. Sed confidenter quaero ex 
omnibus, nonne haec una res satis explicet cur ad tantas 

iuiserias Mobainmedana societas sit redacta. Si quas dotes 
airaa natura ingeniis puerilibus indidit, earum semina insti- 
tutio huiuscemodi statim enecat. Non acuitur, sed hebescit 
ingenium. Ubi adolevit, ipsius soboles eodem modo ac 
fortasse etiam peiore depravabitur ; namque illa pestis suapte 
natura semper gliscit et semper magis exitiosa fieri solet,- 
adeo ut in Mohammedanos quadret quod dixit Po^ta: 

Damnosa quid non imminuit diesP 
Aetas parentum, peior avis, tulit 
Nos nequiores, mox daturos 
Progeniem vitiosiorem. 

Utinam ne umquam illa pestis patriam nostram invadat! 
Optandum id quidem et volis expetendum est hac aetale, 
dum debacchantur apud nos factiones Ecclesiasticae , quae si 
umquam id quod affectant assequi poterunt^ futurum est ut 
nos quoque sensim et pedetentim eandem pestilentem et 
exitialem viam ingrediamur, quae Mohammedanos ad hanc 
perniciem deduxit. Agetedum , quotquot sumus lucis et ve- 
ritatis amatores, et scientiae, vinculis ecclesiasticis solutae 
ac plane liberae, vindices» iungamus clypeos^ consociemus 
arma, et summa ope enitamur ne nostram patriam, nostram 
humanitatem talis calamitas oppriniat ; — et si forte numerus 
eorum qui, foedis cupiditatibus abrepti, nostra castra dese- 
runt et ad hostes transf ugiunt , semper-augebitur; si forte^ 

quod Deus avertat, ad extremum venietury ac tenebrae, 
quarum his paucis annis insigniter potentia crevit, fugabunt 
lucem 9 obtestamur posteritalem , ut aliquando dicat testimo- 
nium, fuisse virorum agmen, qui in acerrimo proelio et in 
praesentissimo periculo semper intrepidi et inperterriti pro 
humanitatis causa steterint, idque agmen fuisse Academiam 
Lugduno Batavaml 



Digitized by VjOOQIC 



SrraciM», N. y. 



Digitized by VjOOQIC 





i 






Digitized by VjOOQIC 



SUe^teA, CiM. 



DigitizedJ 



/LrOOQle 



